༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བློ་གྲོས་མི་ཟད་པའི་མདོ་འགྲེལ་ནས་འཕགས་པ་རིན་ཆེན་དྲ་བ་ཅན་གྱི་
མདོ་འགྲེལ་གྱི་བར་སྡེ་ཚན་སོ་གསུམ།
ད་ནི་དཀོན་མཆོག་བརྩེགས་པའི་ལེའུ་ལ། བློ་གྲོས་མི་ཟད་པ་བརྟན་པའི་ལེའུ་བཤད་
པར་བྱ་སྟེ། དེ་ལ་གླེང་གཞིའི་ལུས་རྣམ་པར་བཞག་པ་ནི། འདི་སྐད་ཅེས་སོགས་སོ། །ཆོས་
དངོས་གཞིའི་ཡན་ལག་བཤད་པ་ལ། ཆོས་གསུང་པའི་ཚེ་དྲི་བ་ལ་དོན་དམ་གྱི་བརྒལ་ལན་ནི།
དེ་ནས་བཅོམ་ལྡན་འདས་བྱང་ཆུབ་སེམས་དཔའ་ཞེས་སོགས་སོ། །དེ་ལྟར་གྱི་དྲི་བ་ལ་ཀུན་རྫོབ་
ཀྱི་ལན་ནི། དེ་ནས་ཤཱ་རིའི་བུས་ཞེས་པ་ནས་དཔེར་ན་ཡུལ་དང་ཞེས་སོགས་སོ། །ཞིང་ཕན་ཚུན་
སྣང་བས་ཆོས་མི་ཟད་པའི་སྐབས་དབྱེ་བ་ནི། དེ་ནས་ཤཱ་རིའི་བུས་ཞེས་པ་ནས། མི་འཛུམ་པས་
ཞེས་སོགས་སོ། །ཆོས་མི་ཟད་པ་རྒྱས་པར་བཤད་པ་ནི། དེ་ནས་ཤཱ་རིའི་བུས་ཞེས་པ་ནས་བློ་
གྲོས་མི་ཟད་པ་ཞེས་བཏགས་ཞེས་སོགས་ཏེ་མི་ཟད་པ་བརྒྱད་ཅུ་བཤད་དོ། །བློ་གྲོས་མི་ཟད་
ལ་བསྔགས་པ་ནི། དེ་ནས་བཅོམ་ལྡན་འདས་ཉིད་ཀྱིས་སྐུལ་ཞེས་སོགས་སོ། །ཆོས་ཡོངས་སུ་
འཛིན་པ་རྫོགས་པའི་བྱ་བ་ནི། དེ་ནས་བཅོམ་ལྡན་འདས་ཀྱིས་འཁོར་དེ་རྣམས་ལ་ཞེས་སོགས་
སོ། །འདུས་པ་ཆེན་པོ་ལེའུ་འབུམ་པ་ཞེས་པས་དཀོན་མཆོག་བརྩེགས་པ་ལེའུ་སྟོང་ཕྲག་བརྒྱ་
བ་ལས་བྱུང་བར་ཤེས་སོ། །བློ་གྲོས་མི་ཟད་པའི་མདོ་འགྲེལ་རྫོགས་སོ། །
་པ་